
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός ορίων Αιγιαλού - Παραλίας και Παλαιού Αι- 
γιαλού στην παράκτια θέση «Μ ΑΤΖΑΚΟΥΡΑ» κοινό¬ 
τητας ΚορακοχωρΙου Ν. Ηλείας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση διορθωμένου σχεδιαγράμματος οριοθέτησης 
του οικισμού Μοσχόφυτο Ν. Τρικάλων. 2 

ΑΝΑΚΟΙΝΩΣΕΙΣ 

Ειδοποίηση παρακατάθεσης συμπληρωματικής αποζη¬ 
μίωσης ακινήτων που έχουν ρυμοτομηθεί με το 
εγκεκριμένο ρυμοτομικό σχέδιο του Δήμου Μετα¬ 
μόρφωσης για τη διάνοιξη της Ε.Ο. Σταυρού - Ελευ¬ 
σίνας από Λεωφ. Τατοΐου μέχρι την οδό Ηρακλείου, 
σύμφωνα με τις ενδείξεις της πράξης αναλογισμού 
5/89. 3 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 349 (1) 

Καθορισμός ορίων Αιγιαλού - Παραλίας και Παλαιού Αιγια- 
λού στην παράκτια θέση «ΜΑΤΖΑΚΟΥΡΑ» κοινότητας 
Κορακοχωρίου Ν. Ηλείας. 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις δ/ξεις των άρθρων 1 μέχρι και 7 του Α.Ν. 2344/ 
1940 «Περί αιγιαλού και παραλίας», όπως τροποποιήθη¬ 
καν με τις διατάξεις: 

α) του άρθρου 13 του Ν. 1078/1980 και 
β) του άρθρου 23 του Ν. 1337/1983. 

2. Τις δ/ξεις της παρ. 9 του άρθρου 1 του Κεφαλαίου Β' 
της 0.208/181/26.4.82 (ΦΕΚ 214/26.4.82 τ.Β’) κοινής 
απόφασης των Υπουργών Προεδρίας Κυβερνήσεως και 
Οικονομικών «Αναμόρφωση Συλλογικών Οργάνων Γνωμο- 


δοτικής και Αποφασιστικής Αρμοδιότητας του Υπουρ¬ 
γείου Οικονομικών». 

3. Την από 14.10.1992 έκθεση της επιτροπής καθορι¬ 
σμού των ορίων αιγιαλού - παραλίας και παλαιού αιγιαλού 
στην παράκτια θέση «ΜΑΤΖΑΚΟΥΡΑ», Κοιν. Κορακοχω- 
ρίου με το από Φεβρουαρίου 1992 και σε κλίμακα 1:500 
τοπογραφικό διάγραμμα του πολιτικού μηχανικού Διονυ¬ 
σίου Σταυρόπουλου, που θεωρήθηκε την 17.3.1992 από 
το Δ/ντή Τεχνικών Υπηρεσιών της Νομαρχίας Ηλείας και 
συνοδεύει την έκθεση της προαναφερόμενης επιτρο¬ 
πής. 

4. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο Φ. 544.5/108/93/19.2.1993 
έγγραφό του. 

5. Τις δ/ξεις του άρθρου 1 της παρ. 1 του Ν. 3200/1955 
(ΦΕΚ 97/1955 τ.Α') «Περί διοικητικής αποκεντρώσεως» 
σε συνδυασμό με τις διατάξεις του από 28.6.1955 Β.Δ/ 
τος «Περί εξαιρέσεως από το άρθρο 1 παρ. 1 του Ν. 3200/ 
1955 αρμοδιότητας των Νομαρχών, αντικειμένων τινών 
αρμοδιότητας του Υπουργείου Οικονομικών» του Β.Δ. 
704/1970 και του άρθρου 1 παρ. 5 του Π.Δ. 71/25.2.84 
σχετικά με την μεταβίβαση αρμοδιοτήτων του Υπουργού 
Οικονομικών στους Νομάρχες και στις περιφερειακές Αρ¬ 
χές διανομαρχιακού επιπέδου, αποφασίζουμε: 

Επικυρώνουμε την από 14.10.1992 έκθεση της επιτρο¬ 
πής καθορισμού των ορίων αιγιαλού - παραλίας και πα¬ 
λαιού αιγιαλού καθώς και το από Φεβρουαρίου 1992 το- 
πογραφικό διάγραμμα, που συνοδεύει αυτήν και το οποίο 
συντάχθηκε από τον πολιτικό μηχανικό Διονύσιο Σταυρό» 
πουλο σε κλίμακα 1:500 και θεωρήθηκε την 17.3.1992 
από το Δ/ντή Τεχνικών Υπηρεσιών της Νομαρχίας Ηλείας, 
επί του οποίου η πιο πάνω Επιτροπή καθόρισε στην παρα¬ 
λιακή θέση τα εξής: 

α) Με κόκκινη γραμμή τα όρια του ΑΙΓΙΑΛΟΥ 

Β) Με κίτρινη γραμμή τα όρια της ΠΑΡΑΛΙΑΣ. 

Η παρούσα απόφαση μαζί με την έκθεση και το τοπο- 
γραφικό διάγραμμα, που προαναφέραμε, να δημοσιευ¬ 
τούν στην Εφημερίδα της Κυβερνήσεως. 

Πύργος, 23 Μαρτίου 1993 
Ο Νομάρχης 

ΓΕΡΑΣΙΜΟΣ ΚΟΥΤΑΒΑΣ 

ΕΚΘΕΣΗ 

Επιτροπής καθορισμού ορίων αιγιαλού - παραλίας και Πα¬ 
λαιού Αιγιαλού στην περιοχή «ΜΑΤΖΑΚΟΥΡΑ» της Κοι¬ 
νότητας ΚΟΡΑΚΟΧΩΡΙΟΥ Ν. Ηλείας. 

Στον Πύργο σήμερα στις 14 Οκτωβρίου 1992 ημέρα Τε¬ 
τάρτη οι υπογραφόμρνοι: 

1. Νίκος Παπαβασιλείου, Προϊστάμενος της Κτηματικής 
Υπηρεσίας, ως Πρόεδρος. 

2. Σωτήρης Στεφανάτος, Δ/ντής Τ.Υ.Ν. Ηλείας, ως Μέ¬ 
λος. 

3. Μιχάλης Λουκόπουλος, Λιμενάρχης Κατακάλου, ως 
Μέλος, που αποτελούν την επιτροπή που προβλέπεται 
από τις διατάξεις των άρθρων 2 και 4 του Α.Ν. 2344/40 
«Περί αιγιαλού και παραλίας» όπως καθορίσθηκε η σύν¬ 
θεσή της με την Υ.208/181 /24.4.Θ2 και το άρθρο 100 του 
Π.Δ. 284/88 (ΦΕΚ128 και 185/88 τ.Α') «Οργανισμός του 
Υπουργείου Οικονομικών» και συγκροτήθηκε με την αριθ. 
331/12.4.91 απόφαση Νομάρχη Ηλείας, συνήλθαν σή¬ 
μερα στο κατάστημα της Κτηματικής Υπηρεσίας ύστερα 
από το αριθ. 278/2.4.1992 του Προέδρου και μετέβησαν 
επί τόπου στην πιό πάνω περιοχή. 

Αφού έλαβαν υπόψη 

1. Τις δ/ξεις του Α.Ν. 2344/40 «Περί αιγιαλού και παρα¬ 
λίας». 

2. Τις δ/ξεις της παρ. 3 και 4 του άρθρου 23 του Ν. 
1337/83. 

3. Τις δ/ξεις της με Α.Π.Ν. 505/253 ΠΟΛ 89/30.3.84 
διαταγής του Υπουργείου Οικονομικών. 

4. Την από Μαρτίου 1992 αίτηση του Παναγιώτη Χρη- 
στόπουλου, δια της οποίας ζητείται ο καθορισμός των 
ορίων. 

5. Το τοπογραφικό διάγραμμα που συνέταξε ο Διονσύ- 
σιος Σταυρόπουλος πολίτικος μηχανικός το Φεβρουάριο 
του 1992, σε κλίμακα 1:500 που ελέγχθη για την ακρίβεια 
της αποτύπωσης από τον τεχ. εργ. Τοπογράφο Σιάννη 
Νίκο και θεωρήθη από τον Δ/ντή Τ.Υ. Ν. Ηλείας όπως ορί¬ 
ζει το άρθρο 20 του Ν. 719/77. 

6. Ύστερα από την αυτοψία που προέκυψαν τα παρα¬ 
κάτω: 

α) Περιγραφή της μορφολογίας της περιοχής: 


Η σύσταση του εδάφους είναι βραχώδης, με μεγάλη 
κλίση και μετά από αυτήν υπάρχουν ιδιοκτησίες ιδιωτών 
που προέρχονται από αναδασμό. 

β) Ότι δεν προκύπτει ύπαρξη παλαιού αιγιαλού, λόγω 
του ότι η ακτή είναι βραχώδης και με πολύ μεγάλες υψο¬ 
μετρικές διαφορές. 

γ) Ότι λόγω των μεγάλων υψομετρικών διαφορών σε 
ένα τμήμα της η ζώνη της παραλίας θα πρέπει να έχει πλά¬ 
τος είκοσι (20) μέτρων. 

δ) Άλλα στοιχεία τα οποία έλαβε υπόψιν η επιτροπή εί¬ 
ναι: 

1. Αιτήσεις εξαγοράς του Ν. 719/77 (δεν υπάρχουν). 

2. Παλαιότερες αποφάσεις Νομάρχη και τοπογραφίκά 
διαγράμματα που αφορούν την πιό πάνω περιοχή (δεν 
υπάρχουν). 

3. Τον γειτονικό καθορισμό αιγιαλού - παραλίας και πα¬ 
λαιού αιγιαλού στο Δήμο ή Κοινότητα. 

ε) Τα εμφανή ίχνη των αποτυπωμάτων του χειμερίου κύ¬ 
ματος, αποφασίζουμε: 

Καθορίζουμε πάνω στα τοπογραφίκά - υψομετρικά δια¬ 
γράμματα που συνέταξε ο πολιτικός μηχανικός Διονύσιος 
Σταυρόπουλος το μήνα Φεβρουάριο του 1992 και σε κλί¬ 
μακα 1:500, τα οποία ελέγχθησαν και θεωρήθησαν από 
την Δ.Τ.Υ. Ν. Ηλείας, τις πιό κάτω οριογραμμές. 

1. Με κόκκινη γραμμή την οριογραμμή του αιγιαλού, ση- 
μειούμενη με τα στοιχεία Α, Β, Γ, Δ, Ε, Ζ, Η, θ, I, Κ, Λ, Μ, 
Ν, Ξ, Ο, Π, Ρ, Σ, Τ, Υ, Φ. X, Ψ, Ω. 

2. Με κίτρινη γραμμή την οριογραμμή της παραλίας, ση¬ 
μείου μενη με τα στοιχεία Α\ Β', Γ, Δ', Ε’, Ζ', Η’, θ', Γ, Κ', 
Λ', Μ', Ν', Ξ', Ο', Π', Ρ’, Σ’, Τ, Υ*. Φ', Χ’, Ψ', Ω’. Η ζώνη της 
παραλίας εκτός των κορυφών Α’, Β', Γ’, Δ' που καθορίζε¬ 
ται σε 20.00μ για τους πιό πάνω λόγους, καθορίζεται σε 
ΙΟ.ΟΟμ επειδή δεν εξυπηρετούνται οι σκοποί της παρ. 1 
του άρθρου 7 του Ν. 2344/40. 

3) Από τη ζώνη της παραλίας δεν εξαιρούνται τα εντός 
αυτής υφιστάμενα χτίσματα. 

5. Ο καθορισμός των πιό πάνω οριγραμμών γίνεται για 
πρώτη φορά. 

Ο Πρόεδρος Τα Μέλη 

ΝΙΚΟΣ Π. ΠΑΠΑΒΑΣΙΛΕΙΟΥ ΣΩΤΗΡΗΣ Ε. ΣΕΦΑΝΑΤΟΣ 

ΜΙΧΑΗΛ ΛΟΥΚΟΠΟΥΛΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 1306 (2) 

Έγκριση διορθωμένου σχεδιαγράμματος οριοθέτησης 
του οικισμού Μοσχόφυτο Ν. Τρικάλων. 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1 - Τις διατάξεις του Π.Δ. «Τρόπος καθορισμού ορίων οι¬ 
κισμών της χώρας μέχρι 2000 κατοίκους» ΦΕΚ 181 Δ/ 
3.5.85, όπως τροποποποιήθηκε συμπληρώθηκε και αντι- 
καταστάθηκε με το από 14.2.87 Π.Δ. ΦΕΚ 133Δ/ 
23.2.87. 

2. Τη μελέτη οριοθέτησης του οικισμού Μοσχοφύτου, 
που εγκρίθηκε με την αρ. 5006/11.6.87 απόφαση του 
Νομάρχη Τρικάλων. 

3. Την αρ. 50/1990 απόφαση του Κοινοτικού Συμβου¬ 
λίου Μοσχοφύτου, με την οποία ζητείται να συμπεριληφθεΐ 


μέσα στα όρια του οικισμού και ο συνοικισμός «Κεχρί». 

4. Την αρ. 9/1993 απόφαση του Κ.Σ. Μοσχοφύτου με 
την οποία εγκρίνεται το διορθωμένο σχεδιάγραμμα οριο¬ 
θέτησης. 

5. Τη γνωμοδότηση του ΣΧΟΠ του Νομού που διατυπώ¬ 
θηκε στο αρ. 5/γνωμ. 4η/7.4.93 πρακτικό συνεδρίασης 
του, αποφασίζουμε: 

Εγκρίνεται η διορθωμένη οριοθέτηση του οικισμού Μο¬ 
σχόφυτο, όπως φαίνεται στο συνημμένο σχεδιάγραμμα το 
οποίο αποτελεί αναπόσπαστο μέρος της παρούσας. 

Με την απόφαση αυτή δεν προκαλείται επιβάρυνση του 
προϋπολογισμού της Κοινότητας. 

Η απόφαση αυτή με το σχεδιάγραμμα που τη συνοδεύει 
να δημοσιευθεί στην Εφημερίδα της Κυβερνήσεως. 

Τρίκαλα, 12 Απριλίου 1993 

Ο Νομάρχης 
ΙΩΑΝ. ΣΠΑΡΤΣΗΣ 

ΑΝΑΚΟΙΝΩΣΕΙΣ 

Αριβ. Α12/0/33487 (3) 

Ειδοποίηση παρακατάθεσης συμπληρωματικής αποζημί¬ 
ωσης ακινήτων που έχουν ρυμοτομηθεί με το εγκεκρι¬ 
μένο ρυμοτομικό σχέδιο του Δήμου Μεταμόρφωσης 
για τη διάνοιξη της Ε.Ο. Σταυρού - Ελευσίνας από 
Λεωφ. Τατοΐου μέχρι την οδό Ηρακλείου, σύμφωνα με 
τις ενδείξεις της πράξης αναλογισμού 5/89. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1) Τις διατάξεις του Ν.Δ. 17.7.1923 «Περί σχεδίων πό¬ 
λεων, κωμών κ.λπ.» (ΦΕΚ 228 Α/23). 

2) Τις διατάξεις του Ν.Δ/τος 797/71 «Περί αναγκαστι¬ 
κών απαλλοτριώσεων» (ΦΕΚ 1 Α/71). 

3) Την εξουσιοδοτική απόφαση του Υπουργού ΠΕΧΩΔΕ 
Δ17/01/79/Φ.2.2.1/24.8.89 ΦΕΚ 666 Β/89. 

4) Τον πίνακα παρακατάθεσης της αποζημίωσης με 
ημερομηνία 9.2.93 που καθορίστηκε με την απόφαση 
5298/92 του Εφετείου Αθηνών για ακίνητα που ρυμοτο- 
μήθηκαν με το εγκεκριμένο ρυμοτομικό σχέδιο του Δήμου 
Μεταμόρφωσης για τη διάνοιξη της Ε.Ο. Σταυρού - Ελευ¬ 
σίνας από Λεωφ. Τατοΐου μέχρι την οδό Ηρακλείου, σύμ¬ 


φωνα με τις ενδείξεις της πράξης αναλογισμού 5/89. 

5) Τις διατάξεις του Π.Δ. 69/88 ΦΕΚ 28/16.2.1988 τ. 
Δ\ «Οργανισμός Γ.Γ.Δ.Ε.», ειδοποιούμε: 

Τα πρόσωπα που έχουν ή αξιώνουν εμπράγματα δικαιώ¬ 
ματα στα παραπάνω ακίνητα που έχουν ρυμοτομηθεί, 
όπως σημειώνονται στα στοιχεία προδικασίας του άρθρου 
5 του Ν. 653/77 ότι η αποζημίωση για τα ακίνητα αυτά έχει 
κατατεθεί στο Ταμείο Παρακαταθηκών και Δανείων, 
ύστερα από το συμψηφισμό δικαιωμάτων και υποχρεώ¬ 
σεων που προβλέπει το άρθρο 6 του Ν. 5269/31 με την 
έκδοση του γραμματίου παρακαταθήκης 1863/14.4.93 
για συνολικό ποσό 5.395.850 δραχμών. 

Η παρακατάθεση της αποζημίωσης, έγινε υπέρ των 
προσώπων που αναγράφονται παρακάτω και θα καταβλη¬ 
θεί μόνο στα πρόσωπα που θα αναγνωριστούν δικαιούχοι. 
1) Μισιρλής Νικόλαος, Λάσκαρης Βασίλειος (1.422.450) 
δρχ., 2) Μπάλτας Ανδρέας (3.973.400) δρχ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 23 Απριλίου 1993 
Με εντολή Υπουργού 

Η Τμηματάρχης 
ΕΛΕΝΗ ΔΗΜΗΤΡΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


